Bioetika

Az oktatás célja:

A bioetika és a környezetetika határtudományok, azaz különféle területeken dolgozó szakemberek (orvosok, jogászok, szociológusok, filozófusok, teológusok stb.) együtt művelik. Ezért kerül meghirdetésre a Bioetika és Környezetetika kurzus a Pázmány Péter Katolikus Egyetem minden Karán. Fontosnak tartjuk, hogy egyes, mindenkit érintő etikai kérdésekben a hallgatók megfelelő tájékoztatást kapjanak és megismerjék a Katolikus Egyház nézőpontját is.

 A kurzus célja a hallgatók bevezetése az etikai kérdésfelvetésbe, amely a különböző szaktudományi területeken, elsősorban az emberi élettel és a környezettel kapcsolatban, felelős magatartásra hív. A kurzus során az életnek, elsősorban az emberi életnek és a környezetnek az alap értékeit vesszük sorra. Szó lesz arról a konfliktusról, amely a tudományos eredmények felhasználása és az etikai megengedhetőség korlátai között feszül. Minden megengedhető-e, ami technikailag megvalósítható? Mindeközben az egyes szaktudományok képviselői segítségével specializált etikai vizsgálódást is folytatunk, elsősorban a mai orvosi kutatások, illetve eljárások, valamint a környezetvédelemi szempontok figyelembevételével.

A tantárgy tartalma:

* A Bioetika elméleti alapjai
* Ember és természet a nyugati gondolkodástörténetben (ókor-középkor-újkor)
* A környezeti etika alapjai: a természeti elemek erkölcsisége
* A Bioetika alapelvei
* Élet kezdete – Abortusz és Élet vége
* A genetika etikája – Klónozás
* Anyagi elosztás az egészségügyben
* A források elosztásának etikája. A közlegelők tragédiája.
* Tájékoztatás-tájékozott beleegyezés – Eutanázia
* Társadalomökológia
* A bioszociális álláspont és a mélyökológia. A Gaia-elmélet.
* A keresztény tanítás és az ökológia

Számonkérési és értékelési rendszer:

Évközi jegy, az ötfokozatú értékelési rendszer szerint jeles (5), jó (4), közepes (3), elégséges (2), elégtelen (1) minősítéssel történik.

Írásbeli beszámoló (teszt és esszé) és esetleges szóbeli vizsga.

Irodalom:

Kiadott jegyzet, illetve könyv: Nyéky Kálmán (szerk.): *Bioetika és környezeti etika I.*

Gaizler Gyula – Nyéky Kálmán: *Bioetika.* Budapest, Gondolat, 2003. ISBN: 978-963-945-027-1

Jávor Benedek (szerk.): *Felelősségünk a teremtett világért.* Budapest, Védegylet, 2004. ISBN: 963-216-774-0

Jobbágyi Gábor: *Az élet joga.* Budapest, Szent István Társulat,  2003. ISBN: 978-963-361-589-8

Lányi András – Jávor Benedek: *Környezet és etika.* Budapest, L’Harmattan, 2005. ISBN: ISBN: 963-734-317-2

Lányi András (szerk.): *Természet és szabadság.* Budapest, Osiris, 2000. ISBN: 963-379-898-1

Ferencz Antal: *A bioetika alapjai*. Budapest, Szent István Társulat, 2001. ISBN: 963-361-244-6

II. János Pál pápa: *Az élet evangéliuma kezdetű enciklikája.* Budapest, Szent István Társulat, 1995. ISBN: 963-360-807-4

Ajánlott irodalom:

Juan de Dios Vial Correa – Elio Sgreccia, (szerk.): *A humánembrió identitása és jogállása.* Budapest, MKPK, 2001. ISBN: 963-008-376-0

Magyar Katolikus Püspöki Konferencia: *Az élet kultúrájáért.* Budapest, Szent István Kiadó, 2003. ISBN: 978-963-361-538-6

Kerényi Attila: *Általános környezetvédelem*. Szeged, Mozaik Stúdió, 2006. ISBN: 978-963-697-188-5

Farkas Péter: *A humánökológia alapjai.* Budapest, Szent István Kiadó, 2000. ISBN: 963-361-135-0